Akken i tella tmacahut n lekdeb d tin n teḍsa, i tella ula d tmacahut-nni n zik i d-ttawin ɣef yilsawen n yiɣersiwen am akken i t-id yebder H. BASSET. Tamacahut n yiɣersiwen,d tamacahut anda iγersiwen d iwudam igejdanen. Γer H.BASSET,d tamacahut i d-yettaken di taggara tamsirt d uṛebbi ɣef tweqmi d wayen yelhan.Ɣur-s, tamurt n leqbayel tefka i yal ṣṣenf n yiɣeṛsiwen azamul, am yizem, d azamul n tirrugza, maca uccen d azamul n tḥila, atg. Maca tiḥkayin-agi n yiɣeṛsiwen i yellan di timawit, llant tid i d-yemmalen asedhu d unecṛeḥ ɣas ulamma gar yiɣersiwen.Amedya seg wayen i d-nekkes seg udlis n H. BASSET ɣef tmucuha n yiɣersiwen, d tamacahut n wuccen d taɣaḍt.Akken qqaren deg yinzi «Ma ṭṭfen-k ṣbeṛ, mi teṭṭfeḍ zbeṛ».Tahkayt-agi, d tadyant n wuccen bu-lḥila i ikellxen i taɣaḍt yebbuhlen. D ayen i d-yeglan i taγaḍt s tmaččiwt n uqeṛṛu-is21.Yettbini-d uferdis yeqqnen ɣer tmellaɣt deg teḥkaytagi, di tḥerci n wuccen iɣelben s miya n yimuren tibuhelt n taɣaḍt. Ikellex-as mi s-yefka awal ẓiḍen s wayes i d-ters si ttejṛa acku tella sufella-s; tetnadi iferrawen i wakken ad ten-tečč.